Anders Frostenson

**Anders Frostenson** (23. huhtikuuta 1906 Loshult, Skåne – 4. helmikuuta 2006 Örebro) oli ruotsalainen pappi, virsirunoilija ja kirjailija. Hän oli Lovön seurakunnan kirkkoherra Tukholman hiippakunnassa. Hän on myös kääntänyt runoja ruotsiksi.

## Elämä
Frostenson opiskeli kieliä, kirjallisuutta ja teologiaa Lundin yliopistossa. Hän suoritti filosofian kandidaatin tutkinnon 1928 ja teologian kandidaatin tutkinnon 1932. Hänet vihittiin papiksi 1932 ja hän sai nimityksen Tukholman Gustav Vasan seurakuntaan. Tuona aikana hän solmi avioliiton 35-vuotiaana tunnetun kirjailijan ja helluntailiikkeen johtohahmon Sven Lidmanin tyttären Ullan kanssa. Vuonna 1949 hänestä tuli Lovön seurakunnan kirkkoherra. jossa hän toimi eläkkeelle jäämiseen saakka vuoteen 1971 Vuosina 1939–1941 hän toimi myös Tukholman suomalaisen seurakunnan pappina. Vuonna 1995 kuningas Kustaa V nimitti hänet Drottningholmin linnan linnansaarnaajaksi. Vuonna 1981 hänestä tuli Lundin yliopiston kunniatohtori. Frostenson toimi ensimmäiset pappisvuotensa Gustav Vasa -seurakunnassa Tukholmassa.

### Virsikirjatyö
Frostenson oli mukana Ruotsin kirkon virsikirjan uudistamisessa kahteen otteeseen, ennen vuoden 1937 ja vuoden 1986 virsikirjojen valmistumista. 1950-luvun puolivälissä Ruotsissa heräsi ajatus siitä, että tarvittaisiin uusia lasten virsiä. Svenska Missionsförbundet (Ruotsin lähetysliitto) pyysi Anders Frostensonia kirjoittamaan uusia lastenlauluja. Lähetysliiton aloite innoitti myös Ruotsin kirkkoa julkaisemaan uusia lasten virsiä. Niin Anders Frostenson ja Britt G. Hallqvist saivat tehtäväkseen kirjoittaa uusia lapsille tarkoitettuja lauluja, ja niitä ilmestyi *Kyrkvisor för barn* -nimisessä kirjassa vuonna 1960. 

Frostenson on yksi Ruotsin johtavia virsirunoilijoita, ja hänen panoksensa vuoden 1986 virsikirjan valmistumiseen oli merkittävä. Hän kirjoitti virsiä yli 50 vuoden ajan. Vuoden 1937 Ruotsin kirkon virsikirjassa *Den svenska psalmboken* oli yhdeksän hänen virttään, ja vuoden 1986 kirjassa on yhteensä 56 Frostensonin kirjoittamaa ja 108 muokkaamaa virttä.

Frostenson on myös kääntänyt keskiaikaisia latinankielisiä hymnejä ja muokannut ne säkeistömuotoisiksi virsiksi. Ruotsin kirkon virsikirjassa niitä ovat muun muassa virret 158 "On Kristus noussut taivaaseen" (Ascendit Christus hodie), 422" Oi Luoja taivaan tähtivyön" (Conditor alme siderum), 497 "Tee, Jeesus, yksi päiväni" (Iam Christe, sol justitiae), 500 "Isämme, kiitos päivästä" (Deus Creator omnium) sekä  640 "Jerusalem, kaupungeista rauhan maja ainoa" (Urbs beata Jerusalem).

Frostensonin virsiä on käännetty eri kielille. Hän kirjoitti mielellään lyhyitä virsiä ja niihin lyhyitä säkeistöjä. Monet hänen virsiensä säkeistöt ovat nelirivisiä. Sellaisen kokonaisuuden voi vaivattomasti tajuta. Hän on myös muokannut ja kääntänyt useita vanhoja virsiä.

Suomen evankelis-luterilaisen kirkon virsikirjassa on kuusi Frostensonin kirjoittamaa virttä ja suomenruotsalaisessa virsikirjassa 23. Kenties tunnetuin hänen kirjoittamansa laulu on *”*Guds kärlek är som gräset*”*, virsi 289 Ruotsin virsikirjassa, suomenkielisenä Ruotsin kirkon virsikirjassa *”*Rakkaus Herran on kuin kevätruoho*”*. Frostensonin tekstistä on myös useita muita suomennoksia, kuten "Jumalan rakkaus on kuin meren aava" (suom. Martti Sirviö). Sen on säveltänyt Lars Åke Lundberg.

### Muu tuotanto
Frostenson julkaisi ensimmäisen runokokoelmansa *Löftets båge* vuonna 1931. Hän on kääntänyt lyriikkaa ruotsiksi, muiden muassa Rainer Maria Rilken ja Paul Claudelin tuotantoa. Lisäksi hän on tuottanut useita lyhytfilmejä, muun muassa ruotsalaisista runoilijoista Sven Lidman, Nils Ferlin ja Jan Fridegård.

## Frostensonin virret Suomen ja Ruotsin virsikirjoissa
### [[Suomen evankelis-luterilaisen kirkon virsikirja|Suomen evankelis-luterilaisen kirkon virsikirjassa]] (1986)
* 231:1 Maan sato elonaikaan 1936 (*Som spridda sädeskornen,* suom. Per Boreman 1943, Jaakko Haavio 1961)
* 437 Ihmiskunnan tuskaa kantaa 1936 (*Tung och kvalfull vilar*, suom. Niilo Rauhala 1976)
* 454 Liekkejä on monta 1972 (*Lågorna är många,* suom. Tapio Saraneva 1984)
* 826 Et, Herra, hylkää silloinkaan 1962, 1982 (*O Gud, du mig ej överger,* suom. Niilo Rauhala 1997)
* 828 Herramme, kutsut pois ystävämme 1936,1980 (*Från våra kära, från våra vänner,* suom. Anna-Mari Kaskinen 1996)
* 946 En voi nähdä tuulta 1958, 1973. (*Vinden ser vi inte* , suom. Juhani Forsberg 1996, 2014)

### [[Ruotsin kirkon virsikirja|Ruotsin kirkon virsikirjass''a'']] (2003)
(Luettelossa on suomen- ja ruotsinkieliset alkusanat *[[Den svenska psalmboken 1986]]* mukaan))
* 7 Kiitä Herraa, päivän paiste  *Lova Herren sol och måne* 1958  (suom. Pekka Kivekäs 1994)
* 25 Tähdet eivät ohjaa *Högt i stjärnehimmel* 1968, 1973 (suom. Pekka Turunen, uud. Pekka Kivekäs 1994)
* 31 Tulkaa kaikki kiittämään *Låt oss glada och i tron* 1978 (suom. Anna-Maija Raittila 1996)
* 39 Luoksemme saapunut Jeesus on *Jesus från Nasaret* 1935 (suom. Pauli Vaalas 1951, uud. suom. Pekka Kivekäs 1995)
* 40 Kristus on nyt liikkeellä  *Kristus vandrar ibland oss* 1936 (suom. Anna-Maija Raittila 1996)
* 54 Tuulta ei voi nähdä  *Vinden ser vi inte* 1958, 1973 (suom. Juhani Forsberg, uud. Pekka Kivekäs 1995)
* 61 Liekkejä on monta  *Lågorna är många* 1972 (suom. Tapio Saraneva 1984)
* 66 Kun sataa tai paistaa *En såningsman går där* 1958, 1984 (suom. Anna-Maija Raittila 1998)
* 71:1 Maan sato elon aikaan  *Som spridda sädeskornen* 1936 (suom. Per Boreman 1943, Jaakko Haavio 1961)
* 73 Me tuomme alttarillesi *Vi till ditt altarbord* 1962, 1973 (suom. Anna-Maija Raittila 1996)
* 87 Uskaltaudu itsesi kohtaamaan  *Våga vara den du i Kristus* 1963 (suom. Pekka Kivekäs 1997)
* 102 Ihmiskunnan tuskaa kantaa  *Tung och kvalfull vilar* 1936 (suom. Niilo Rauhala 1995)
* 156 He uskoivat Jeesuksen kuolleen *De trodde, att Jesus var borta* 1957 (suom. Anna-Mari Kaskinen 1996)
* 197:3–4 Jo koittaa kevät lämmin  *Din blida vår är inne* 1978 (suom. William Snell 1968, uud. suom. Pekka Kivekäs 1998)
* 225 Jeesus on täällä ja etsii  *Jesus är ute och söker* 1943, 1984 (suom. Anna-Maija Raittila 1999)
* 267 Käy tänne, Auttaja *Bed för mig, Herre kär* 1936, 1980 (suom. Pekka Kivekäs 1998)
* 289 Rakkaus Herran on kuin kevätruoho  *Guds kärlek är som stranden* 1968 (suom. Anna-Maija Raittila, uud. Anna-Mari Kaskinen 2001)
* 296 Nyt siunaa, Herra, lahjasi *Välsigna, Herre, vad du ger* 1963 (suom. Anna-Maija Raittila 1996)
* 307 Herramme, kutsut pois ystävämme *Från våra kära, från våra vänner* (suom. Anna-Mari Kaskinen 1996)
* 310 Et, Herra, hylkää silloinkaan *O Gud, du mig ej överger* (suom. Niilo Rauhala 1997)
* 311 Tähän itkien paiskaudun *Jag skall gråtande kasta mig* 1970, 1980 (suom. Anna-Maija Raittila 1994)
* 331 Valo antoi elämän *Det ljus som liv* 1972, 1984 (suom. Anna-Mari Kaskinen 1995)
* 332 Kirkkaus Herran kasvojen  *Guds härlighet oss styrka* 1961 (suom. Anna-Maija Raittila 1996)
* 338 Kellopelin lailla soi  *Som ett klockspel* 1970 (suom. Anna-Mari Kaskinen 1997)
* 341 Lintunen sai Luojalta siivet  *Gud har gett åt fågeln* 1958 (suom. Anna-Maija Raittila 1998)
* 342 Kaikki tähdet tuntee *Tusen stjärnor glimmar* 1960 (suom. Anna-Maija Raittila 1976)
* 343 Savea pyörä pyörittää  *Krukmakarskivan svänger* 1960 (suom. Anna-Mari Kaskinen 1996)
* 344 Jumala on luonut *Gud har skapat allting* 1960 (suom. Anna-Mari Kaskinen 1995)
* 352 Vain arki eikä mitään erikoista *En vanlig dag när inget* 1970, 1984  (suom. Anna-Maija Raittila 1998)
* 353 Hän rannalle järven istui  *Han satte sig ner på stranden* 1970 (suom. Niilo Rauhala 1997)
* 367 Herran Henki, valkeuteesi *O Guds Ande, du som bor* 1976 (suom. Anna-Maija Raittila 1996)
* 368 Tuulena luomisen, Herra, voit hengähtää *Blås på mig, skaparvind* 1969 (suom. Anna-Maija Raittila 1999)
* 377 Kun Sana keskellämme on  *Därför att Ordet bland oss bor* 1962 (suom. Pekka Turunen 1993, uud. Pekka Kivekäs 1995)
* 393 Nyt kaikkia hoivaasi kutsut  *Du öppnar, o evige Fader* 1936 (suom. Anna-Mari Kaskinen 1996)
* 394 Sielu, juhlavaatteessasi  *Kläd dig, själ, i högtidskläder* 1964 (suom. Anna-Maija Raittila 1996)
* 395 Hiljaa sydämemme pöytä katetaan *Tyst, likt dagg som faller* 1960 (suom. Niilo Rauhala 1995)
* 396 Herran pöytään meitä kutsutaan *Här är rymlig plats* 1974 (suom. Anna-Mari Kaskinen 1995)
* 412 Saa Kristus-kirjeen nähdä *Ett Kristusbrev till världen* 1935,1972 (suom. Anna-Maija Raittila 1979)
* 436 On aika Luojan vallassa  *Guds rådslut från begynnelsen* 1960 (suom. Anna-Maija Raittila 1998)
* 438 Kärsimyspuusi, ristin puun  *Du som i alltets mitt* 1968 (suom. Pekka Kivekäs 1996)
* 444 Ympärillä Jeesuksen kansa istui *Mycket folk kring Jesus* 1958, 1973 (suom. Anna-Mari Kaskinen 1996)
* 455 He eivät nähneet lainkaan sinua *De såg ej dig, blott* 1962 (suom. Pekka Kivekäs 1966)
* 457 Yli maan käy tuomio *Domen över världen går* 1964, 1981 (suom. Pekka Kivekäs 1998)
* 476 Kun, Herra, hiljaa henkäät  *Gud, när du andas över vår jord* 1974 (suom. Anna-Maija Raittila 1999)
* 499 Tiellä, tungoksessa kannoit ristiä *Genom gatans trängsel* 1965, 1981 (suom. Anna-Maija Raittila, uud. 1995, 2001)
* 521 Kuolleet hetket kannan *Mina döda timmar* 1964, 1979 (suom. Anna-Maija Raittila 1997)
* 531 Miksi kaukaa haimme Herraa  *Varför gick vi bort* 1964 (suom. Anna-Maija Raittila 1997)
* 559 Hedelmän jo usko poimii  *Tron sig sträcker* 1960 (suom. Niilo Rauhala 1998)
* 586 Luoja, lähde elämämme *Du, o Gud, är livets källa* 1936, 1981 (suom. Anna-Maija Raittila 1997)
* 588:4 On samasta maan tomusta *Allt mänskosläktet av ett blod* 1983 (suom. Pekka Kivekäs 1996)
* 590 On lähde vettä vailla *Som källor utan vatten* 1964 (suom. Pekka Kivekäs 1997)
* 599 Oi, tuntea suo meidän *O låt ditt rike komma* 1969, 1982 (suom. Niilo Rauhala 1998)
* 600 Jo valmiina on tie Jeesuksen luo *"Vi ville dig se" så* 1968, 1979 (suom. Niilo Rauhala 1997)
* 601 On koittanut päivä jo pääsiäisen *Försoningens dag och uppståndelsens dag* 1961 (suom. Anna-Maija Raittila 1999)
* 610 Veneen kokkaan Jeesus  *Jesus satt i båten* 1957 (suom. Anna-Mari Kaskinen 1999)
* 611 Kaunis orjanruusu *Vacker törnrosbuske* 1960 (suom. Jaakko Haavio 1967, uud. Anna-Mari Kaskinen 1995)

## Lähteet